Proiect

POLITICA DE PROTECŢIE A COPILULUI ÎN INSTITUŢIA DE ÎNVĂȚĂMÂNT 

Ghid de implementare
Componente obligatorii/ transversale
Angajamentul instituției

	Sugestii de conținut/ întrebări de ghidare:

· Formularea clară și personalizată a angajamentului instituției

· Cum definește instituția fenomenul violenței?

· Care sunt componentele de bază ale PPC?

· Pe cine vizează/ la cine se referă PPC?

· Cine și cum aprobă, revizuiește PPC?


Angajamentul scris al instituției de a proteja copiii de toate formele de abuz

Instituția de educație timpurie, de învățământ primar, gimnazial, liceal, special și extrașcolar (în continuare, Instituția) recunoaște și își asumă responsabilitățile față de copii, drepturile lor și, în special, dreptul de a fi protejat de orice formă de violență. Politica de față este concepută pentru a asigura că Instituția întreprinde toate măsurile posibile pentru a preveni violenţa şi a proteja copiii de acest fenomen. În acest sens, Instituția se bazează pe prevederile Convenției Națiunilor Unite privind Drepturile Copilului (CDC), ratificată de Republica Moldova la 26 ianuarie 1993 și legislația națională în domeniul protecției copilului (o listă a actelor normative este inclusă în Anexa 10).

Datorită interacțiunii zilnice cu copiii, cadrele de conducere, cadrele didactice, didactice auxiliare şi nedidactice sunt cel mai bine plasate pentru a constata semnele exterioare ale abuzului, schimbările comportamentale sau întârzierile în dezvoltarea copilului.

Misiunea primordială a Instituției este prevenirea violenței față de copii. În cazurile grave de abuz, obligaţia Instituţiei este să raporteze şi să refere cazurile suspecte sau confirmate de abuz, neglijare, exploatare, trafic. Instituţia nu este responsabilă de investigarea cazurilor.

Principiile fundamentale ale CDC – non-discriminarea, interesul superior al copilului supraviețuirea și dezvoltarea holistică, opinia copilului primează în toate deciziile și acțiunile Instituției și nu imaginea Instituției sau a angajaților acesteia.
Definirea fenomenului violenței
Prin violenţă înţelegem fenomenul definit în CDC şi Comentariul General nr. 13 al Comitetului pentru Drepturile Copilului: “orice formă de violenţă fizică sau mentală, vătămare sau abuz, abandon sau neglijenţă, rele tratamente sau exploatare, inclusiv abuz sexual”. 

Legislaţia naţională defineşte violenţa împotriva copilului drept „forme de rele tratamente aplicate de către părinţi/ reprezentanţii legali/ persoana în grija căreia se află copilul sau de către orice altă persoană, care produc vătămare actuală sau potenţială asupra sănătăţii acestuia şi îi pun în pericol viaţa, dezvoltarea, demnitatea sau moralitatea, care includ tipurile de violenţă definite  art. 2 din Legea nr. 45-XVI din 1 martie 2007 cu privire la prevenirea şi combaterea violenţei în familie (art. 3, Legea nr. 140 din 14.06.2013 privind protecţia specială a copiilor în situaţie de risc şi a copiilor separaţi de părinţi). Vezi Anexa 2 privind tipurile de violenţă.

Elementele de bază ale Politicii de Protecție a Copilului (prevenire, protecție, asistență)

Politica de protecție a copilului (PPC) a Instituției include trei elemente de bază:

a) Prevenirea violenţei prin crearea în cadrul Instituției a unei atmosfere pozitive de predare/ învățare, sprijinirea și încurajarea copiilor (parte a prevenirii este considerat Codul de conduită, dezvoltarea competențelor sociale, conștientizarea problemelor cu referire la violența împotriva copilului, precum și informarea adulților privind cadrul legal și responsabilitățile lor de protejare a copiilor). 

b) Protejarea copiilor prin respectarea procedurilor stabilite, asigurând instruirea și sprijinirea angajaţilor în vederea adoptării unei reacții corespunzătoare la apariția oricărei probleme ce implică protecția copilului. 

c) Oferirea sprijinului necesar copiilor victime sau potențiale victime ale abuzului.

Instituția recunoaşte că un grad înalt de respect pentru propria persoană, încrederea în sine şi în alte persoane, stabilirea relaţiilor de prietenie şi perspectiva clară de comunicare cu un adult de încredere, sunt elemente importante pentru copii/ elevi, care contribuie la prevenirea abuzului. Din acest considerent Instituţia îndeplinește următoarele:

a) Instruiește personalul Instituţiei, voluntarii și partenerii privind îndeplinirea responsabilităților pe care le au referitor la protecția copilului;
b) Stabilește şi menţine un mediu educaţional în care copiii/ elevii se simt în siguranţă, sunt încurajaţi să-şi expună punctul de vedere şi sunt ascultaţi;
c) Asigură informarea copiilor/ elevilor despre PPC și că în cadrul Instituţiei există adulţi cărora se pot adresa în eventualitatea apariţiei unei dificultăţi sau probleme;
d) Promovează activităţi care dezvoltă la copii abilităţile necesare pentru a preveni și a se proteja de abuz; 

e) Organizează activităţi care ajută elevii să-şi dezvolte atitudini responsabile pentru viaţa de adult, inclusiv abilităţi parentale şi de îngrijire a copiilor;
f) Stabilește relaţii eficiente de conlucrare cu părinţii şi colegii din cadrul organizațiilor/ instituțiilor partenere.

Principiile Politicii de Protecție a Copilului
Politica de față se bazează pe următoarele principii:

· Copiii au dreptul de a fi protejați de orice formă de abuz, neglijare, exploatare și trafic;

· Bunăstarea copilului trebuie protejată și promovată;

· Interesele superioare ale copilului trebuie să primeze atunci când există un conflict de interese;

· Opinia copilului este crucială în prevenirea abuzului și protecția copilului de abuz, neglijare, exploatare și trafic;

· Părinții, familia și alți reprezentanți legali au un rol esențial în asigurarea bunăstării copilului;

· Recunoașterea importanței parteneriatului cu alte agenții/ structuri cu atribuții în protecția copilului;

· Recunoașterea drepturilor angajaților și voluntarilor de a beneficia de formare și suport privind aplicarea Politicii de Protecţie a Copilului.

Cui se adresează Politica de Protecție a Copilului
Politica de Protecţie a Copilului se referă la toţi angajaţii, voluntarii și oaspeții Instituției, precum și la persoanele care prestează temporar servicii și intră în contact cu copiii (șoferi de autobuz, personalul de la cantină, asistenți la orele deschise, părinți, formatori, parteneri, donatori, reprezentanți mass-media etc.).
Copiii, părinții și reprezentanții legali sunt informați cu privire la sarcinile și responsabilitățile Instituției privind protecția copilului în conformitate cu procedurile în vigoare. Instituția va elabora și va distribui o versiune prescurtată a PPC, adaptată pe înțelesul copiilor, care va include elementele esențiale pe care trebuie să le cunoască copiii și părinții acestora. La cerere, părinții pot obține un exemplar complet al Politicii de Protecție a Copilului valabile în cadrul Instituției. 
Aprobarea și revizuirea Politicii de Protecție a Copilului
Politica de protecţie a copilului este revizuită anual şi aprobată de Consiliul de Administrație, care va asigura actualizarea listei de persoane de contact. Respectarea politicii este monitorizată de către Coordonatorul desemnat pentru protecția copilului (în continuare Coordonator) și prin evaluarea performanțelor profesionale ale angajaţilor.

Coordonarea, funcții și responsabilități

	Sugestii de conținut/ întrebări de ghidare:

· Cine și de ce este responsabil în instituție referitor la protecția copilului?

· Cine este coordonatorul PPC?


Toţi adulţii care lucrează cu copiii sau îi reprezintă au responsabilitatea de a-i proteja. Cu toate acestea, există anumite persoane-cheie în cadrul Instituției care au responsabilități specifice stabilite de PPC. Numele și datele de contact ale celor care sunt responsabili de protecţia copilului în anul curent sunt menționate în Anexa 1.
Directorul Instituției este responsabil de adoptarea unor proceduri de angajare sigure. În procesul de recrutare și evaluare a angajaţilor este organizată verificarea tuturor cadrelor şi, în mod special, a celor care se află în contact permanent cu copiii fără a fi supravegheați. Directorul Instituției numește prin ordin Coordonatorul pentru protecția copilului
.
Coordonatorul este responsabil ca toate procedurile privind protecția copilului să fie respectate în cadrul instituției, precum și să facă referiri, conform Instrucţiunilor intersectoriale, autorității tutelare locale. În cazul în care, din anumite motive, Coordonatorul nu este disponibil, unul din membrii administrației Instituției își va asuma atribuțiile acestuia. De asemenea, este în competența Coordonatorului să se asigure că întreg personalul instituţiei, inclusiv persoanele angajate temporar și voluntarii, sunt la curent cu procedurile interne în vigoare ale instituţiei şi să ofere personalului consultanță și sprijin la solicitare. 

Directorul Instituției și Coordonatorul prezintă un raport anual Consiliului de Administrație, explicând orice modificare adusă politicii și procedurilor, inclusiv instruirile urmate de angajaţi, precum și alte subiecte relevante. 

Directorul şi/ sau Coordonatorul solicită la necesitate asistență din partea specialiștilor OLSDÎ/ SAP.

Managementul personalului, inclusiv auxiliar

	Sugestii de conținut/ întrebări de ghidare:

· Reguli referitoare la recrutarea personalului – cum se asigură instituția că angajează cei mai potriviți oameni în lucrul/ comunicarea cu copiii?

· Prevederi în regulamentele de activitate, contracte şi în fişele de post ale angajaţilor despre obligativitatea sesizării cazurilor de abuz, neglijare, exploatare, trafic al copilului.

· Informarea sistematică și instruire pentru angajați în domeniul prevenirii şi intervenţiei în cazurile de violenţă faţă de copii.
· Oferirea de suport la cerere personalului.


Recrutarea personalului
Tot personalul Instituției şi personalul suplimentar implicat în activități organizate de Instituție, remunerat financiar sau neremunerat, angajat cu norma întreagă sau cu normă parțială, interacționând în mod direct sau indirect cu copiii, va participa la o procedură minuţioasă şi standardizată de recrutare.

Procedurile de recrutare şi selectare nu pot oferi garanţii sigure. Cu toate acestea, aplicarea unor proceduri riguroase, care pun accentul pe importanţa protecţiei copiilor, au drept rezultat reducerea riscului, pe de o parte descurajând persoane indezirabile şi, pe de altă parte, contribuind la identificarea celor care prezintă un anumit risc pentru copii. 

Directorul Instituției este responsabil de elaborarea şi implementarea unor proceduri adecvate de recrutare şi selectare a personalului care să corespundă principiilor enunţate în PPC. 

Gestionarea riscurilor este principiul cheie în procesul de recrutare şi selectare, iar procedurile trebuie să se bazeze pe o analiză detaliată a responsabilităţilor fiecărei funcţii, precum şi pe evaluarea gradului de interacţiune cu copiii (efectuate de către Coordonator). 

Instrucţiunile de bază:

· Angajamentul Instituției privind protecţia copiilor trebuie să figureze în anunţul pentru ocuparea postului.

· Formularea sugerată: „Procedura de recrutare a Instituției se bazează pe angajamentul nostru cu privire la siguranţa şi protecţia copiilor în mediul școlar” sau „Instituția aplică o Politică de Protecţie a Copilului”.

· Declaraţia de protecţie a copilului şi responsabilităţile specifice trebuie să fie incluse în descrierea funcţiei. 
Candidaţii selectaţi în rezultatul unei trieri iniţiale trebuie să obţină următoarea informaţie:

· Versiune scurtă a PPC: declaraţia scrisă, Codul de etică şi procedura de raportare;

· Formularul de declaraţie (Anexa 4).
În procesul de selectare candidatului i se vor solicita următoarele informații: 

· Buletinul de identitate sau un alt act de identitate.

· Actele de studii în original solicitate în cerere. 

· Prezentarea carnetului de muncă şi verificarea istoricului profesional al candidatului.

· În cadrul interviului de angajare se vor discuta situații/ aspecte referitoare la protecţia copilului relevante pentru funcţia dată, precum și detalii despre perioadele de inactivitate.
Instruirea și oferirea de suport personalului
Directorul Instituției se obligă să
: 

a) stipuleze în regulamentele de activitate, contracte şi în fişele de post ale salariaţilor, obligativitatea sesizării cazurilor de abuz, neglijare, exploatare, trafic al copilului;

b) informeze salariaţii despre prevederile prezentei proceduri la momentul angajării şi la începutul fiecărui an şcolar;

c) pună la dispoziţia salariaţilor fişe de sesizare, registre;

d) să desemneze o persoană din rândul membrilor administraţiei instituţiei în calitate de coordonator al activităţilor de prevenire, identificare, raportare, referire şi asistenţă în cazurile de abuz faţă de copii.

Toţi angajaţii Instituţiei sunt informaţi constant cu privire la responsabilitățile și procedurile de protecție a copilului prin intermediul unor sesiuni de instruire şi informare. Este obligaţia directorului să aducă la cunoștință tuturor angajaților Politica de Protecţie a Copilului și datele de contact ale Coordonatorului. Instruirile anuale contribuie la dezvoltarea/ îmbunătăţirea competențelor necesare îndeplinirii eficiente a responsabilităților cu privire la protecția copilului, după cum este stipulat în Instrucțiunile privind mecanismul intersectorial de cooperare
.

Coordonatorul urmează anumite training-uri, împreună cu specialiştii din echipa multidisciplinară, oferite de către OLSDÎ şi alte instituții, precum și instruiri anuale de actualizare a cunoștințelor și abilităților. 

Voluntarii și personalul angajat temporar care lucrează cu copiii în cadrul instituţiei sunt informați despre procedurile prevăzute privind protecția copilului și responsabilitățile pe care le au în acest domeniu. 

Angajaţii primesc sprijinul necesar, în primul rând, din partea Coordonatorului şi din partea membrilor echipei manageriale de fiecare dată când există probleme referitoare la protecţia copilului. 
Toţi angajaţii cunosc Codul de etică al Instituţiei şi primesc instrucţiuni cu privire la aplicarea comportamentală a acestuia. Aceste subiecte fac parte din programul de instruire inițială a angajaţilor
.
Codul de etică a personalului

	Sugestii de conținut/ întrebări de ghidare:

· Comportamentele dezirabile și indezirabile ale angajaților

· Consecințe pentru nerespectarea codului de etică
· Reguli referitoare la contactul fizic 


Date fiind diversele circumstanţe în care interacționează cu copiii, Instituția va promova în contactul cu copiii prevederile Cod de Etică. 

Comportamente inacceptabile

Comportamente inacceptabile ale angajaţilor şi partenerilor Instituției (părinți, voluntari, stagiari, formatori, asistenți, experți, parteneri, donatori, mass-media, adulţi care intră în contact cu copiii în cadrul activităţilor Instituției, prestatori de servicii etc.) în relaţiile cu copiii:

· lovirea sau aplicarea altor forme de abuz fizic faţă de copil sau incitarea unui copil să aplice violenţa asupra altui copil: îmbrânciri, pălmuiri, pişcături, trântiri, tragere de păr sau urechi etc. 

· abuzul emoţional: strigăte, umilire, luare în derâdere, intimidare, poreclire, înjurare, ameninţare verbală, distrugerea obiectelor personale etc.

· impunerea sau incitarea unui copil de a se implica în orice fel de activitate sexuală (filme sau fotografii pornografice, relaţii sexuale, atingeri cu caracter sexual etc.)
· abuzul sexual: comportament fizic, verbal sau nonverbal de natură sexuală care creează o atmosferă neplăcută, degradantă, umilitoare, insultătoare, lezează demnitatea copilului (priviri, comentarii vulgare, glume indecente, aluzii, atingeri în locurile intime).
· implicarea sau încurajarea practicării de către copii a activităţilor ilegale de orice gen: exploatare prin muncă, procurarea, comercializarea sau consumul de alcool, tutun şi alte droguri.
· tratamentul discriminatoriu faţă de anumiţi copii: excluderea unora şi favorizarea altora în bază de etnie, religie, limba vorbită, rezultatele la învăţătură, statutul social al familiei, reputaţia părinţilor etc.
· petrecerea timpului unul la unul cu copilul (în sala de curs, camera de cămin, invitarea acasă sau în locuri izolate, vizite neînsoţite la domiciliu când copilul este singur acasă, etc.). Deşi Instituția recunoaşte că activităţile unul la unul cu copiii sunt uneori necesare, personalul/ voluntarul nu trebuie să petreacă o perioadă prea îndelungată de timp de unul singur, în compania unui copil/ tânăr. In cazul în care un adult trebuie să se întâlnească de unul singur cu un copil/ tânăr, uşa trebuie să fie lăsată deschisă şi un alt adult trebuie să fie informat despre desfăşurarea acestei întâlniri sau acest lucru se poate întâmpla într-un spațiu public, care oferă suficientă protecție (de ex. o bancă din curtea școlii, din holul instituției etc.).

Această listă nu este completă sau exhaustivă. Principiul de bază este că angajaţii Instituției şi alţi adulţi care intră în contact cu copiii trebuie să evite acţiunile şi comportamentele care pot fi abuzive şi dăunătoare pentru copil în plan fizic şi emoţional.

Comportamente dezirabile

Este important ca în relaţiile cu copiii toţi cei enumeraţi:

· Să fie deschişi, să aibă o atitudine binevoitoare faţă de copii.
· Să asculte copiii şi să ia opinia lor în considerare, să-i implice în luarea deciziilor.
· Să păstreze confidenţialitatea informaţiilor despre copii, să nu divulge datele lor cu caracter personal (cu excepţia cazului în care există obligaţia de raportare (intern, extern). În această situaţie prin confidenţialitate se înţelege faptul că informaţia trebuie să fie împărtăşită conform criteriului “doar persoanelor abilitate”, după cum este prevăzut în procedura de raportare. Confidenţialitatea reprezintă un subiect ce necesită a fi discutat şi înţeles în profunzime de către toţi cei ce lucrează cu copiii, în special în contextul protecţiei copilului. Singurul scop al confidenţialităţii în această privinţă este de a proteja copilul. Membrii personalului nu vor garanta confidenţialitatea şi nu vor face promisiuni de păstrare a anumitor secrete ale elevului atunci când este vorba despre protecţia copilului, deoarece, dacă există o asemenea problemă, aceasta trebuie raportată Coordonatorului şi, în caz de necesitate, investigată de organele abilitate.
· Să intervină pentru a opri orice act de violenţă sau discriminare faţă de copii pe care îl observă şi să-l raporteze responsabililor (conform procedurii de raportare).
· Să încurajeze independenţa copiilor, dându-le sarcini pe care copiii singuri le pot face, conform capacităţilor lor în evoluţie.
· Să organizeze mediul în care lucrează cu copiii pentru a minimaliza riscurile de abuz: să asigure vizibilitatea şi transparenţa activităţilor cu copiii, să lase uşa deschisă, să invite alt adult (profesor, părinte) să ia parte la discuţia cu copilul, să invite alţi copii etc.
· Să discute cu copiii despre protecţia lor faţă de abuz, care sunt comportamentele acceptabile şi cele inacceptabile şi ce pot face ei înşişi în cazul în care apare o problemă.

Principii aplicabile în cazul contactului fizic

Este imperios necesar ca, în toate relațiile cu copiii, personalul Instituției să mențină un echilibru între drepturile copilului și necesitatea unei intervenții.

Ca regulă generală, orice contact fizic între personalul Instituției și copil trebuie să fie ca răspuns la nevoile copilului și nu la nevoile adultului.

În timp ce contactul fizic poate fi folosit pentru confortul, liniștirea sau ajutarea unui copil, următorii factori trebuie evaluați cumulativ pentru a determina oportunitatea contactului fizic:

· este acceptat de copil,
· este deschis și nu secretos,
· este adecvat vârstei și gradului de dezvoltare a capacităților copilului.

Angajații Instituției nu trebuie să facă lucruri de natură personală pentru un copil pe care copilul le poate face singur.

Contactul fizic nepotrivit include, de asemenea, jocurile fizice dure și brutale, gâdilire, lupte etc.

Toți copiii trebuie tratați cu același respect - favoritismul nu este acceptat.

Consecinţele privind nerespectarea Codului de etică
Codul de etică este obligatoriu pentru personalul Instituției, precum şi pentru oricine acționează în numele Instituției (așa cum este definit în declarația scrisă). Cazurile de încălcare a Codului de etică urmează a fi raportate în conformitate cu procedura de raportare prevăzută de prezentul document şi pot avea drept consecinţă suspendarea provizorie, disciplinară, precum şi rezilierea contractului pe motivul violării integrităţii fizice şi/ sau psihice a copilului (spre exemplu, contact sexual/ încercare de a stabili un atare contact cu un copil; violenţă fizică; cazuri repetate de violenţă emoţională). 

Personalul Instituției este încurajat să-şi împărtăşească preocupările privind propriul comportament şi să comunice regulat propriile nevoi de instruire. Dorinţa de a face acest lucru este percepută ca un semn că persoana îşi asumă angajamentul de a garanta siguranţa şi bunăstarea copiilor, precum şi că aceasta este pregătită să-şi consolideze competenţele. Instituția depune eforturi pentru a satisface necesităţile de instruire atât ale propriei echipe, cât şi ale personalului suplimentar și cel al partenerilor. 

Toate persoanele care vin în contact cu copiii, dar nu au o relație contractuală cu Instituția sunt informate cu privire la Codul de etică și necesitatea respectării acestuia, chiar dacă ele nu pot fi obligate să o facă (spre exemplu, părinții, jurnaliştii, prestatorii de servicii etc.). Cazurile de nerespectare a acestuia vor fi raportate superiorilor/ managerilor acestora. 

Este obligaţia Instituției de a informa imediat organele de poliţie despre o eventuală infracţiune. 

Pentru detalii cu privire la instrucţiunile de raportare în cazul apariţiei anumitor suspiciuni, poate fi consultată procedura de raportare, pe scurt: orice suspiciune de abuz asupra copilului observată sau comunicată de alte persoane trebuie raportată Coordonatorului din cadrul Instituției în conformitate cu procedura de raportare.

Prevenirea violenţei, dezvoltarea abilităților copiilor și părinților

	Sugestii de conținut/ întrebări de ghidare:

Cum asigură instituția dezvoltarea abilităților de prevenire a abuzului la copii, abilități sociale, management emoțional etc.

Cum asigură instituția dezvoltarea abilităților părinților de a-și educa copiii.


Toate activităţile desfăşurate în Instituție au ca scop diminuarea factorilor de risc pentru copii şi adulţi de a deveni victime sau autori ai violenţei şi consolidarea factorilor care îi protejează faţă de asemenea situaţii. Acţiunile de prevenire primară sunt adresate tuturor elevilor şi urmăresc oferirea de informaţii şi dezvoltarea de abilităţi de bază şi atitudini cu referire la problema violenţei şi consecinţele acesteia, în conformitate cu Metodologia de aplicare a Procedurii de organizare instituțională
. 

Cunoştinţele şi competenţele de prevenire a violenței au un caracter proactiv și sunt dezvoltate în cadrul tuturor disciplinelor şcolare şi prin activităţile extracurriculare. Toate cadrele didactice sunt obligate să contribuie la dezvoltarea acestor abilități.
Programele de educaţie parentală constituie o parte importantă a activităţii de prevenire primară a violenţei faţă de copii. Instituția conștientizează rolul părinților în prevenirea violenței, de aceea contribuie la dezvoltarea abilităților parentale în cadrul ședințelor cu părinții, îi informează despre drepturile copilului, Politica Instituției referitoare la protecția copilului și rolul fiecărui cetăţean adult de a raporta cazurile suspectate sau cunoscute de abuz
.
Instituția acordă o atenție sporită copiilor din grupuri cu risc sporit de a deveni victime ale violenţei sau de a manifesta comportament violent. Prevenirea secundară are ca scop identificarea timpurie a factorilor de risc şi prevenirea riscurilor de maltratare sau neglijare a copiilor
.

Instituția ar putea fi singurul element stabil, sigur şi predictibil în viaţa copilului aflat în situaţii de risc. În acest sens, Instituția susţine elevii prin:

a) Implementarea unui curriculum care încurajează dezvoltarea competenţelor sociale, respectului de sine şi motivarea elevilor.

b) Adoptarea unui regulament care promovează un mediu pozitiv, încurajator şi sigur, care transmite tuturor copiilor şi adulţilor sentimentul de a fi respectat şi apreciat.

c) Promovarea consecventă a unei abordări acceptate de toţi angajaţii, care presupune că aceştia întreprind toate acţiunile posibile pentru a convinge elevii că un anumit tip de comportament este inacceptabil/ intolerabil, însă nu şi persoana, potenţialul acesteia fiind mereu valorificat. 

d) Conlucrarea regulată cu alți profesionişti și instituţii/ organizaţii care susțin copiii și familiile acestora. 

e) Stabilirea relațiilor de susţinere şi colaborare cu părinții ori de câte ori acest lucru este necesar în interesul superior al copilului. 

f) Desemnarea unui grup receptiv, compus din angajaţii instituţiei, și ulterior instruirea și sprijinirea acestuia, pentru a putea reacționa profesionist în situații ce necesită protecția copilului. 

g) Recunoașterea faptului că, din punct de vedere statistic, copiii cu comportamente problematice și cei cu dizabilități sunt cei mai expuși la abuz. Astfel, angajaţii sunt extrem de vigilenți la semnele abuzului în cazul copiilor cu dizabilități grave și multiple și/ sau cu probleme de ordin emoțional sau comportamental din instituţie.

h) Admiterea faptului că într-un mediu familial în care este prezentă violența domestică, abuzul de alcool și droguri, copiii se află, de asemenea, în situații de risc și ar putea avea nevoie de susținere și protecție.

Instituția are grijă să ofere ajutor individualizat şi intensiv pentru copiii care au trăit experienţa unui abuz. De regulă, aceşti copii şi familiile lor se confruntă cu mai multe probleme serioase şi durabile, depăşirea cărora necesită participarea unei echipe de specialişti. Prin activităţile de prevenire terţiară, Instituția urmărește scopul de a reduce posibilităţile de repetare a situaţiei de abuz, precum şi a diminua consecinţele acesteia asupra copilului
.

Modalități de raportare a cazurilor de abuz de către copii, părinți

	Sugestii de conținut/ întrebări de ghidare:

· Cum se asigură instituția că copiii și părinții pot raporta cazurile de abuz în siguranță și că aceste raportări sunt luate în considerare în timp util și eficient?

· Datele de contact de urgență trebuie să fie disponibile pentru oricine în orice moment
· Detalii despre modalități de raportare a cazurilor în pct. 1.4 din Metodologia de implementare a Procedurii


Directorul Instituţiei este obligat să pună la dispoziţia copiilor informaţii, mijloace şi instrumente, inclusiv care asigură anonimatul, specifice vârstei şi gradului de maturitate al acestora pentru a raporta cazurile de abuz, neglijare, exploatare, trafic din partea semenilor şi din partea adulţilor
.

Instituția informează sistematic copiii, tinerii şi părinții acestora despre modalitățile prin care pot raporta cazurile de abuz faţă de copii. Această informație este oferită părinților în cadrul ședințelor organizatorice și ori de câte ori este solicitată. Copiii sunt informați ca parte a activităților de prevenire a violenței. Copiii și părinții trebuie să cunoască Coordonatorul, psihologul, asistentul social şi instituţiile/ serviciile din comunitate la care pot apela atunci când întâlnesc o dificultate, devin victime ale abuzului, neglijării, exploatării, traficului sau suspectează că un alt copil trece prin asemenea experienţe. 

Datele de contact ale acestor persoane, inclusiv contactele de urgență sunt actualizate cu regularitate și sunt disponibile în fiecare sală de curs: Coordonatorul pentru protecția copilului, poliție, serviciul medical de urgență, pompieri etc.

Opinia copiilor este foarte importantă pentru Instituție. Instituția tratează cu maximă seriozitate fiecare îngrijorare semnalată de copii sau părinți. Copiii se pot adresa oral, direct sau prin telefon, sau în scris, ori de câte ori se simt ameninţaţi, intimidaţi, abuzaţi verbal sau fizic de semeni sau adulţi, dirigintelui, unui alt profesor în care au încredere, psihologului, Coordonatorului sau directorului Instituţiei. Sesizarea despre cazurile de abuz poate avea loc atât în timpul orelor, cât şi pe perioada recreaţiilor, activităţilor extracurriculare sau extrașcolare. 

Anual, Instituția consultă opinia copiilor și părinților prin intermediul unor chestionare anonime despre atmosfera din şcoală, relaţiile cu personalul instituției şi colegii, dificultăţile pe care le întâlnesc în instituţie, în familie şi în alte medii.
Instituția pune la dispoziția copiilor și părinților Boxa cu mesaje, în care pot fi raportate îngrijorările referitoare la protecția copilului. Conținutul Boxei este verificat zilnic de Coordonator, care examinează sesizările și, în dependență de conținutul acestora, stabilește un plan de acțiuni. Un rezumat al sesizărilor din Boxă este inclus în raportul anual referitor la implementarea Politicii de Protecție a Copilului.
Pentru raportarea cazurilor urgente, Instituția stabilește un număr de telefon (pentru sunete şi SMS) și adresă de email/ cont pe rețelele de socializare. Aceste date de contact vor fi disponibile în fiecare sală de clasă și în alte spații ale Instituției. Coordonatorul va putea fi contactat la acest număr de telefon și adresă de email.

Coordonatorul va avea grijă ca cei care au sesizat cazul să fie informați despre procesul de examinare şi rezultatele sesizării, asigurând confidențialitatea.

Proceduri de identificare și raportare a abuzului

	Sugestii de conținut/ întrebări de ghidare:

· Cine și cum are obligația să identifice și să raporteze?
· Cazurile grave: cine completează fișa și cui o transmite? 

· Raportarea abuzului comis de angajații instituției

· Documentarea cazurilor de abuz


Orice salariat, voluntar sau oaspete al Instituției care deţine informaţie despre un act de abuz, neglijare, exploatare, trafic este obligat să intervină pentru a-l stopa sau să solicite ajutor în cazul în care nu poate interveni de sine stătător
.

Angajații, voluntarii sau oaspeții Instituţiei sunt obligați să raporteze imediat Coordonatorului orice caz de abuz sau suspiciune de abuz asupra copilului. Dacă Coordonatorul nu este disponibil, cazul urmează a fi raportat membrului administraţiei care deține cea mai înaltă funcție. 

Coordonatorul urmează să refere cazurile grave suspecte de abuz autorității tutelare locale, în regim de urgență, prin telefon, iar în decurs de 24 ore să expedieze şi fişa de sesizare a cazului suspect de violenţă, neglijare, exploatare, trafic al copilului
.

Coordonatorul desemnează pentru fiecare caz în parte un angajat al instituției care va realiza interviul de protecție a copilului în conformitate cu procedurile legale, ținând cont de vârsta şi gradul lui de maturitate, pentru a constata, soluţiona nevoile imediate ale acestuia, implicând, după caz, alţi specialişti pentru soluţionarea problemelor de sănătate, emoţionale, altor probleme de relevanţă majoră, inclusiv, în caz de necesitate, limitarea accesului presupusului abuzator la alţi copii 
.

În cazurile de violenţă, exploatare, trafic al copilului, comise de cadrele didactice sau de alt personal al instituţiei de învățământ, Directorul Instituției informează suplimentar, în aceiași zi, Coordonatorul pentru protecția copilului din cadrul OLSDÎ și Ministerul Educaţiei.

De fiecare dată, Instituţia aduce la cunoștința părinților sau altor reprezentanți legali intenția de a referi cazul unui copil autorității tutelare, cu excepţia cazurilor în care divulgarea acestui lucru ar putea expune copilul unui grad sporit de risc, i-ar putea cauza prejudicii sau ar împiedica investigația. În aceste circumstanțe vor fi consultate autoritatea tutelară, asistentul social comunitar și organele de poliție.

Intervenția, asistenţa copiilor victime, colaborarea cu alte servicii

	Sugestii de conținut/ întrebări de ghidare:

· Participarea la ședințele echipei multidisciplinare
· Cazurile mai puțin grave, grupul de lucru intrașcolar
· Cum sunt monitorizate cazurile referite și cele examinate în cadrul instituției?


Directorul Instituției deleagă, la solicitarea autorității tutelare, un salariat al instituţiei pentru a participa la lucrările comisiei multidisciplinare pentru examinarea sesizării şi întocmirea planului individualizat de asistenţă
. Reprezentantul delegat din partea Instituţiei trebuie să deţină informaţii complete cu privire la cazurile discutate şi să fie împuternicit să ia decizii la sfârșitul ședinței.
Este responsabilitatea Coordonatorului să monitorizeze realizarea acțiunilor Instituţiei stabilite de către echipa multidisciplinară în planul individual de asistență, inclusiv monitorizarea frecvenţei, bunăstării şi siguranţei copilului.
Cazurile mai puțin grave (violenţă fizică, psihologică, între copii) sunt soluționate în cadrul Instituției. Coordonatorul convoacă și ghidează activitatea grupului de lucru intraşcolar pentru examinarea cazului, în conformitate cu Metodologia de aplicare a Procedurii de organizare instituțională
.

Managementul datelor cu caracter personal

	Sugestii de conținut/ întrebări de ghidare:

· Evidența datelor despre protecția copilului; evaluarea şi monitorizarea sistematică pentru îmbunătățirea politicilor
· Confidențialitatea datelor cu caracter personal ale elevilor

· Cui și în ce condiții oferim date despre elevi (caracteristici, certificate și alte informații)?


Păstrarea datelor cu caracter personal este un element esenţial al bunelor practici de protecţie a copilului. Instituţia stabileşte clar necesitatea de a documenta orice suspiciune ce vizează un copil/ elev sau mai mulţi copii/ elevi, statutul acestor informaţii şi condițiile în care acestea urmează a fi transmise altor agenţii. 

În cazul în care un angajat dispune de informaţii cu privire la un potenţial abuz sau observă semne/ indicii ale abuzului acesta trebuie să documenteze cazul cu acurateţe şi cât mai curând posibil, precizând cele văzute sau menţionate, contextualizând situaţia şi oferind detalii privind data, timpul şi locul producerii evenimentului, informaţii despre acţiunile întreprinse.

Cazurile suspecte de abuz, neglijare, exploatare, trafic al copilului sunt înregistrate de Instituție în Registrul de evidenţă a sesizărilor privind cazurile suspecte de abuz, neglijare, exploatare, trafic al copilului (Anexa 9). Instituţia ţine evidenţa Fişelor de sesizare expediate cu indicarea destinatarului, datei şi orei înregistrării, datei şi orei expedierii, specialistului care a primit sesizarea şi a celui care a expediat-o
.

Aceste documente sunt păstrate într-un dosar confidenţial, separat de alte dosare, la care are acces doar Directorul Instituției și Coordonatorul. În acelaşi mod, din motive de protecţie a copilului, urmează a fi păstrate toate informaţiile cu privire la orice copil în proces de monitorizare. 

În cazul în care un copil/ elev este transferat la o altă instituție, se va face o copie a acestor documente care va fi expediată noii instituţii, informaţiile fiind marcate drept confidenţiale şi adresate Coordonatorului pentru Protecţia Copilului din noua instituţie.

Instituţia oferă date cu caracter personal (caracteristica unui copil, certificat de reușită academică, liste de copii etc.) numai la solicitarea în scris din partea instituțiilor abilitate. Instituția poate refuza oferirea acestor date, în baza Legii cu privire la protecția datelor cu caracter personal și prezentului document, dacă consideră că demersul este nejustificat.
Securitatea spaţiilor

	Sugestii de conținut/ întrebări de ghidare:

· Măsuri privind securitatea spațiilor, încăperilor și terenurilor aferente instituţiei de învățământ, inclusiv grupurilor sanitare;
· Reglementări ce vizează accesul persoanelor străine în incinta unităţilor şcolare;

· Reguli clare cine poate lua copilul din instituție;

· Vestiare - reguli de utilizare
· Reguli de utilizare a grupurilor sanitare, inclusiv de către copiii cu CES
· Mai multe sugestii pentru securizarea spațiilor pot fi găsite în pct. 1.3 din Metodologia de implementare a Procedurii


Asigurarea securităţii încăperilor, terenurilor şi locurilor aferente este responsabilitatea Instituţiei și contribuie la prevenirea abuzului față de copii
.

Instituția dispune de un registru de evidență a vizitatorilor, care este completat de un angajat al Instituției.

Oaspeții, vizitatorii Instituţiei nu vor fi lăsați singuri cu copiii. Instituția (directorul/ coordonatorul/ cadrul didactic, după caz) are responsabilitatea de a verifica temeiul vizitei și a se asigura că conținutul, materialele utilizate și distribuite de vizitatori sunt adecvate și nu comportă riscuri pentru protecția copilului.

Instituția nu implică elevii în supravegherea spațiilor, fiind conștientă că această practică poate pune în pericol atât siguranța lor, cât și a celorlalte persoane din instituție.
Dacă Instituția cunoaște despre o decizie judecătorească în vigoare care împiedică pe cineva să aibă acces la un copil, o copie a acestei decizii va fi solicitată și păstrată de Instituție. Dacă persoana vizată nu respectă decizia de restricție, Coordonatorul va solicita intervenția organelor de poliție.

Comunicarea despre copii

	Sugestii de conținut/ întrebări de ghidare:

· Reguli de înregistrare și utilizare a imaginilor copiilor

· Reguli de comunicare publică despre copii, inclusiv în situații cu conotații negative
· Acordul informat al părinților referitor la utilizarea imaginii copilului
· Reguli pentru înregistrarea imaginilor în cadrul evenimentelor publice cu participarea părinților


Comunicarea Instituției cu reprezentanții mass-media în cazurile care se referă la copii este ghidată de prevederile Regulamentului aprobat prin Ordinul ME nr. 60 din 07 februarie 2014. 

Cuvintele şi părerile copiilor şi tinerilor sunt importante pentru Instituție. Instituția le folosește pentru a înţelege mai bine ce probleme îi preocupă şi pentru a le face cunoscute celorlalţi. În aceste scopuri, angajații Instituției discută cu copiii şi uneori îi filmează sau îi fotografiază pentru a documenta mai bine situația. În materialele Instituției, copiii şi tinerii apar într-o lumină pozitivă, fără a vorbi despre teme care îi fac să se simtă incomodaţi, ruşinaţi, să retrăiască amintiri neplăcute. În cazul subiectelor sensibile şi a situaţiilor cu conotaţie negativă, care pot afecta sănătatea şi bunăstarea copiilor (violenţă, accidente, infracţiuni, consumul de substanţe etc.), copiilor le este protejată identitatea (nu se dau detalii personale, cum este numele sau localitatea, se acoperă faţa, se schimbă vocea).

În cadrul unor evenimente, Instituția organizează întâlniri ale copiilor cu mass-media. Înainte de contactul cu copiii, Instituția informează jurnaliştii despre regulile de comunicare cu copiii, Politica Instituției de Protecţie a Copilului și necesitatea protejării identității copiilor în cazul subiectelor sensibile şi a situaţiilor cu conotaţie negativă. De asemenea, Instituția pregătește copiii pentru întâlnirea cu jurnaliştii, le explică că este dreptul lor să discute cu presa, dar că nu sunt obligaţi să o facă, de aceea pot refuza să dea interviu în orice moment sau pot să nu răspundă la anumite întrebări. Reprezentanţii Instituției sunt de faţă în timpul comunicării jurnaliştilor cu copiii (interviuri, filmări, sesiuni foto) şi pot întrerupe interviul dacă este cazul. 

În același timp, Instituția solicită părinților/ altor reprezentanți legali un acord scris și copiilor un acord oral în cazul interviurilor și utilizării imaginilor (Anexa 7). Instituția obține de fiecare dată acest acord înainte de interviu sau evenimentul în care sunt preluate imaginile.

Ghid pentru înregistrarea imaginilor de către Instituție
· Toți copiii trebuie să fie îmbrăcați adecvat. În situațiile când copiii sunt îmbrăcați sumar, se va acorda o atenție deosebită imaginilor care sunt selectate.  

· Imaginile înregistrate trebuie să se focuseze pe o activitate (să surprindă o activitate) și, pe cât este posibil, să includă mai degrabă grupuri de copii, decât indivizi aparte. 

· Instituția se va asigura că fotografii sau cei care filmează nu sunt lăsați să petreacă timp cu copiii sau să aibă acces la copii fără supraveghere.

· Orice plângere sau îngrijorare referitoare la imagini inadecvate sau nepotrivite trebuie să fie raportată și înregistrată ca și orice suspiciune de abuz, conform procedurilor prezentei politici.
· Instituția se va asigura că imaginile sunt stocate într-un loc sigur, la care au acces doar persoanele autorizate.
Ghid pentru publicarea imaginilor de către Instituție
· Instituția va utiliza doar prenumele copiilor sau pseudonime; se va urmări să nu fie dezvăluite prea multe detalii despre locul aflării, școala sau hobby-ul copilului.

· Instituția va solicita permisiunea copilului de a utiliza imaginea lui.

· În mod obligatoriu Instituția va obține acordul părintelui/ altui reprezentant legal și îl va informa despre ce, cum și unde vor fi folosite imaginile. Permisiunea primită de la adult va fi îndosariată și păstrată pe un termen de 3 ani.

· Instituția va încerca să selecteze imagini care reprezintă diverși copii – fete și băieți, de diferite vârste, abilități și grupuri etnice.

· Per ansamblu, imaginea trebuie să transmită demnitate, optimism, emoții pozitive, chiar dacă reflectă și o nevoie/ problemă.

· Instituția va solicita sfatul unui specialist înaintea plasării imaginilor pe internet.

Instituția nu subcontractează servicii de înregistrare a imaginilor copiilor, fiind conștientă că nu deține controlul asupra modului în care aceste imagini pot fi utilizate.

Părinții care, în cadrul anumitor evenimente organizate de Instituție, înregistrează imagini cu copiii sunt informați despre necesitatea respectării regulilor descrise în acest document. Părinții vor stabili reguli de utilizare a imaginilor în care sunt prezenți și alți copii din grup/ clasă/ școală. 

Reguli pentru contexte, locuri, condiții specifice
Fiecare instituție de învățământ dispune de condiții diferite și specifice de organizare a procesului educațional: activități de învățare și extracurriculare în blocuri diferite, centre de resurse, vestiare, săli și terenuri sportive, grupuri sanitare în interior și în afara edificiului, cabinete de consiliere individuală, cămine, terenuri adiacente, dormitoare etc.
Reieșind din specificul fiecărei instituții, echipa managerială organizează, cu implicarea atât a personalului, cât și a elevilor și părinților, un proces de evaluare a riscurilor pentru protecția copilului față de abuz, neglijare, exploatare. În funcție de potențialele riscuri identificate Instituția elaborează reguli pentru contexte și locuri specifice. 

În continuare sunt prezentate sugestii pentru elaborarea regulilor în contexte și locuri specifice.

Utilizarea Internetului și TIC în instituție 

	Sugestii de conținut/ întrebări de ghidare:

· Reguli clare de utilizare a telefoanelor mobile, tabletelor, laptopurilor, computerelor personale, consolelor video

· Reguli clare de utilizare a internetului

· Stabilirea unor filtre pentru controlul conținutului


Este sarcina Instituției de a se asigura că preocupările legate de protecția copilului sunt abordate în Politicile școlii de utilizare a Internetului și tehnologiilor de informare și comunicare. Multe aspecte ale acestor politici necesită o revizuire periodică, deoarece tehnologiile evoluează rapid.

Instituția admite că nici una dintre tehnologiile acestea nu sunt în mod inerent rele, multe dintre ele au beneficii potențiale semnificative pentru copil și interzicerea simplistă este rareori cea mai bună politică.

Toate produsele media (CD-uri, DVD-uri, programe de calculator etc.) utilizate în cadrul Instituției vor fi verificate pentru a stabili corespunderea acestora cu vârsta copiilor și caracterul adecvat al conținutului. În cazul în care există un dubiu în ceea ce privește caracterul adecvat al materialului, vor fi consultați specialiștii indicați în funcție de necesități.

Transportarea copiilor

	Sugestii de conținut/ întrebări de ghidare:

· Reguli clare de transportare a copiilor: numărul maxim al copiilor, însoțirea copiilor de un cadru didactic, stabilirea regulilor de urcare și coborâre
· Cum se asigură instituția că şoferul este pregătit să comunice cu copiii și promovează aceleași mesaje ca și școala?
· Informarea copiilor despre riscuri și modalități de apărare (să cunoască persoanele responsabile, sa nu dea informații, reguli de securitate)

· Stabilirea locurilor permanente pentru copii in transport, după vârstă, să nu se tachineze; schema de așezare a copiilor să fie la șofer
· Planificarea unor activități pentru copiii care așteaptă transportul și supravegherea lor in acest timp

· Implicarea copiilor în anumite activități pentru a evita abuzul verbal in timpul transportului

· Informarea și organizarea părinților pentru a conduce copiii spre/ de la transportul școlar

· Adultul care însoțește copiii este obligat să observe și să intervină la cazurile de tachinare; elaborează și prezintă coordonatorului un raport lunar despre cazurile de tachinare în transport
· Persoanele străine să nu poată utiliza transportul. Copiii să fie informați despre reguli și să știe cui să raporteze încălcarea regulilor

· Datele cu caracter personal ale copiilor sa fie securizate, să nu aibă acces toată lumea


Activități care presupun aflarea/ comunicarea specialistului unul la unul cu copilul
	Sugestii de conținut/ întrebări de ghidare:

· În anumite situații sunt necesare activități unul la unul cu copiii. Instituția trebuie să pună în balanță beneficiile acestui raport cu posibilele dezavantaje în ceea ce privește o problemă de protecție a copilului. Ar trebui depuse toate eforturile pentru a asigura protecția copiilor și a personalului. Este crucial ca reguli clare să fie puse în aplicare în ceea ce privește mediul fizic (de exemplu, peretele transparent, ușa deschisă), aranjarea scaunelor, orarelor corespunzătoare vizibile, anunțarea altor specialiști etc.
· Dacă un copil are nevoie de sprijin specializat pentru învățare sau meditații individuale cu un specialist, părinții ar trebui să fie informați în legătură cu aceasta și acordul lor solicitat.

· Intre sala sportivă și cabinetul profesorului este un geam transparent, ușa e deschisă, este instalată camera video, elevii nu sunt invitați câte unul.


Vestiare 

	Sugestii de conținut/ întrebări de ghidare:

· Unele școli evită dificultăți în acest domeniu, prin solicitarea părinților pentru a se asigura că copiii poartă haine potrivite pentru jocuri, orele de sport, sau haine pe care copiii le pot schimba cu ușurință.

· Cu toate acestea, în activități care necesită ca copiii să-și schimbe îmbrăcămintea, trebuie luate măsuri corespunzătoare pentru a se asigura că o protecție rezonabilă este acordată copiilor și membrilor personalului implicat.

· Atenția cuvenită trebuie acordată potențialelor probleme de sănătate, siguranță și abuzuri. În acest scop, Instituția ar trebui să se asigure că:

· există un echilibru între dreptul copilului la viață privată și necesitatea unei supravegheri adecvate, ținând cont de chestiunile de gen

· în cazul în care copiii au nevoie de asistență la schimbarea hainelor, există un acord între părinți și personal cu privire la modul în care aceste nevoi pot fi îndeplinite cel mai bine
· limite clare sunt stabilite în cazul în care voluntarii sunt implicați în asistarea cu schimbarea, supravegherea etc.
· limite vor varia în funcție de vârstă / nevoile copilului și constrângerile fizice
· părinții sunt informați în cazul în care voluntarii sunt implicați în asistarea copiilor
· personalul evită asistarea copiilor cu lucruri de natură personală pe care copilul le poate face singur
· orice incident semnificativ este raportat Coordonatorului, după caz părinților.


Reguli pentru pauze, jocuri în aer liber, curtea școlii/ grădiniței

	Sugestii de conținut/ întrebări de ghidare:

· Supravegherea spațiilor de către angajați sau camere de luat vederi
· Cum ne asigurăm că persoanele din comunitate nu au acces în aceste spații?

· Există spații rezervate pentru copii de vârste diferite?


Centrul de resurse pentru educația incluzivă
	Sugestii de conținut/ întrebări de ghidare:

· Orar aprobat al activităților – afișat la un loc vizibil ca toată lumea să știe ce activitate are loc in centru după ușa închisă, cine este adultul care stă cu copilul, știm care persoană este implicată la momentul respectiv al zilei

· Uși, ferestre transparente

· Camere video. E nevoie de acordul părinților
· Prezenta părinților – asta ar contribui și la pedagogizarea părinților
· Acces limitat al persoanelor străine (voluntari, sponsori etc.) – informați despre PPC, însoțiți atunci când desfășoară activități, să nu rămână singuri cu copiii. Daca vin, atunci să fie coordonată activitatea lor. Reguli clare, interzicerea filmatului, foto. Persoanele semnează un document

· Persoana de încredere pentru copil – copiii să știe la cine se poate adresa

· Instruirea, stagii de formare a cadrelor didactice auxiliare

· Securizarea documentelor care conțin datele cu caracter personal ale copiilor (safeu, dulap securizat)

· Instruirea echipei multidisciplinare – cum utilizăm datele cu caracter personal ale copiilor. Să semneze documente de nedivulgare
· Activități de informare cu copiii, părinții, care ar putea eticheta copiii cu CES

· Registru de intrare, ieșire a copiilor din centru – ca părinții să știe când a ieșit, unde s-a dus.

· Orarul copilului din centru este transmis profesorilor și invers ca toți să știe și să poată comunica ca să se asigure că copiii sunt supravegheați.


Grupul sanitar

	Sugestii de conținut/ întrebări de ghidare:

· Îngrădirea teritoriului pentru a limita accesul persoanelor străine, în cazul în care grupul sanitar este afară

· Informarea părinților (să discute cu copii acasă despre riscuri și cum să le prevină), copiilor, profesorilor referitor la riscuri

· Dotarea instituției cu camere de luat vederi, nu in interiorul WC, dar lângă

· Amplasarea grupului sanitar in incinta scolii

· Lecții despre sănătate, dezvoltare, corp, prevenirea abuzului, inclusiv sexual, securitate personală – să strige tare după ajutor

· Dotarea cabinelor cu ușa

· O persoana de serviciu prin ordin pentru monitorizarea copiilor când merg la WC

· Desemnarea unui educator, profesor de monitorizare, supraveghere

· Interzicerea filmatului in WC

· Copiii din clasele primare nu merg singuri la WC, merg doi-trei sau solicităm personalul auxiliar să însoțească

Copiii cu nevoi specifice de îngrijire intimă

În mod normal, un copil care are nevoi specifice de îngrijire va avea un asistent special atribuit. Este foarte important ca, înainte ca copilul să fie înscris în școală, să aibă loc o întâlnire a personalului școlar cu părinți/ tutorii copilului. La acea întâlnire nevoile copilului ar trebui să fie abordate și ajuns la un acord cu privire la modul în care școala poate satisface aceste nevoi. Este important ca cei implicați în îngrijirea intimă a copilului să se pună de acord cu practicile care sunt acceptabile pentru personal, copil și părinți. Ar putea fi util ca practicile convenite să fie consemnate într-un document. Practicile convenite ar trebui să fie suficient de flexibile pentru a acoperi situațiile neprevăzute, de ex în cazul în care personalul implicat în asistarea copilului este absent.

 "Accidentele" de toaletă

Accidente se pot întâmpla, mai ales la nivelul școlii primare. Este, prin urmare, oportun ca școlile să abordeze modul în care aceste situații vor fi tratate în școală. Părinții pot să nu fie în măsură să vină la școală imediat ce copilul lor a avut un accident, de aceea trebuie acordată o atenție maximă implicațiilor de a lăsa un copil nesupravegheat în această situație. Cu excepția cazului în care există motive foarte specifice de ce personalul școlii nu ar trebui să se implice pentru a ajuta copilul, trebuie să existe proceduri cu care membrii personalului sunt confortabili și care asigură minimizarea deranjului copilului. Astfel de incidente trebuie să fie documentate și părinții ar trebui să fie informați.


Reguli pentru spațiile de servire a mesei

	Sugestii de conținut/ întrebări de ghidare:

· Elaborarea regulilor de comportament in cantină (timpul, orar, locul de luare a mesei pentru toți copiii) – să prevenim tachinarea copiilor. Informarea copiilor și părinților despre aceste reguli, ca părinții să întărească regulile și acasă
· Reguli cum cadrele didactice reacționează la cazurile de abuz

· Efectuarea serviciului în cantină de către profesori

· Limitarea accesului persoanelor străine – însoțite de cineva din administrație
· Securizarea dosarelor personale ale elevilor

· Instalarea camerelor video 

· Instruirea elevilor despre diferențe, non-discriminare

· Instruirea părinților despre non-discriminare

· Instruirea lucrătorilor despre comunicarea cu copiii, reguli de comunicare, reacționare când observa ceva suspect


Reguli de însoțire a copilului spre și de la școală/ grădiniță
	Sugestii de conținut/ întrebări de ghidare:

· Cine poate aduce/ lua copilul de la grădiniță/ școală?
· Cum procedăm atunci când un copil nu vine la școală și nu suntem anunțați?

· Cum procedăm când un copil și-a uitat acasă un manual, un lucru, nu a venit îmbrăcat conform regulilor școlii?

· Cum procedăm când copilul s-a îmbolnăvit sau s-a întâmplat un accident în timpul aflării la școală?


Reguli pentru căminele școlare

	Sugestii de conținut/ întrebări de ghidare:

· Supravegherea copiilor de către angajații instituției

· Reguli pentru accesul persoanelor străine
· Reguli pentru prevenirea tachinării între elevi, consumului de substanțe

· Datele de contact de urgență


Reguli pentru dormitorul grădiniței
	Sugestii de conținut/ întrebări de ghidare:

· Supravegherea copiilor de către angajații instituției

· Reguli pentru accesul persoanelor în dormitor
· Reguli referitoare la contactul fizic, ajutorul copiilor cu dezbrăcatul/ îmbrăcatul, excluderea favoritismului

· Cum pot copiii/ părinții semnala anumite îngrijorări?


Reguli de colaborare cu alte organizații, inclusiv utilizarea spațiilor instituției 

	Sugestii de conținut/ întrebări de ghidare:

· În cazul în care o anumită instituţie/asociație oferă servicii sau desfășoară activități în incinta/sediul grădiniţei/şcolii, este obligaţia directorului să se asigure că instituţia/asociația în cauză este informată despre politica instituţiei de protecție a copilului și dispune de politici și proceduri similare cu privire la protecția copilului.
· Instituția se va asigura că activitățile desfășurate, materiale distribuite nu vor avea consecințe asupra protecției copilului.


Evenimente speciale în cadrul instituției și în afara acesteia (serate, discotecă, competiții sportive, excursii, delegarea la evenimente, activități comunitare, voluntariat)

	Sugestii de conținut/ întrebări de ghidare:

· Discuții cu copiii despre eventualele riscuri și modalitățile de depășire a acestora

· Acordul informat al părinților pentru participarea la evenimentul respectiv
· Stabilirea unor persoane responsabile de securitatea copiilor pe parcursul evenimentului
· Riscuri legate de utilizarea substanțelor interzise

· Reguli pentru aflarea peste noapte a copiilor la hotel, cămin etc.


Anexe 

Anexa 1. Persoanele de contact

Persoana de contact la nivel de Instituție
Coordonatorul desemnat pentru protecția copilului
Nume, prenume:

Tel. de contact:

Persoane de contact la nivel de OLSDÎ/ SAP 

Direcţia raională/municipală învăţământ, tineret şi sport
Nume, prenume:

Tel. de contact:

E-mail:




Persoane de contact la nivel local 
Referirea la servicii
Cînd instituția educațională are suspiciuni referitor la un pericol iminent pentru viaţa sau sănătatea copilului, apelează autoritatea tutelară locală la nr. ___________________
Pentru referiri URGENTE:
Asistentul social comunitar: ___________________

Secția/ raională/ Direcția municipală protecție socială: _______________________

Inspectoratul teritorial de poliţie: ___________________

Serviciul de asistenţă medicală de urgenţă: ___________________

Inspectoratul de stat al muncii: ___________________
Anexa 2. Definiția, formele de abuz, semnele, indicatorii
În conformitate cu Legea nr. 140 din 14.06.2013 privind protecţia specială a copiilor în situaţie de risc şi a copiilor separaţi de părinţi şi Legea nr. 45-XVI din 1 martie 2007 cu privire la prevenirea şi combaterea violenţei în familie, Instrucţiunile privind mecanismul intersectorial de cooperare pentru identificarea, evaluarea, referirea, asistenţa şi monitorizarea copiilor victime şi potenţiale victime ale violenţei, neglijării, exploatării şi traficului (aprobate prin Hotărârea Guvernului Nr. 270 din 08.04.2014):
Abuz faţă de copil - forme de rele tratamente produse de către părinţi/reprezentanţi legali/ sau de orice altă persoană aflată în poziţie de răspundere, putere ori în relaţie de încredere cu copilul, care produc vătămare actuală sau potenţială asupra sănătăţii acestuia şi îi pun în pericol viaţa, dezvoltarea, demnitatea şi moralitatea.
Abuz fizic - vătămare intenţionată a integrităţii corporale ori a sănătăţii copilului prin lovire, îmbrâncire, trântire, tragere de păr, înţepare, tăiere, ardere, strangulare, muşcare, în orice formă şi de orice intensitate, prin otrăvire, intoxicare, alte acţiuni cu efect similar; orice pedeapsă corporală şi oricare alte forme de tortură, tratament sau pedeapsă crudă, inumană sau degradantă; agresiune fizică şi hărţuire fizică întreprinse de către adulţi sau alţi copii. 
Abuz psihologic - acţionare psihică asupra copilului, unică sau repetată, atitudine neglijentă sau ostilă, alte comportamente ale adulţilor sau ale altor copii (ofense, luare în derâdere, înjurare, insultare, poreclire, şantaj, distrugere demonstrativă a obiectelor personale, ameninţări verbale, izolare de prieteni, interzicerea frecventării instituţiei de învățământ, privarea accesului la informaţii), care provoacă copilului deformări ale autoaprecierii, pierderea încrederii în sine şi care complică procesul de dezvoltare şi socializare a copilului.
Abuz sexual - incitarea sau constrângerea unui copil de a se implica în orice fel de activitate sexuală ilegală sau psihologic dăunătoare. Abuzul sexual include:
· incest - orice relaţie sexuală între rude unite prin legături de sânge sau prin alianţă;
· viol - raportul sexual săvârșit prin constrângere fizică sau psihică a copilului sau profitând de imposibilitatea acestuia de a se apăra ori de a-şi exprima voinţa;
· hărţuire sexuală - orice formă de comportament fizic, verbal sau nonverbal, de natură sexuală, care lezează demnitatea copilului ori creează o atmosferă neplăcută, ostilă, degradantă, umilitoare sau insultătoare;
· prostituţie infantilă - folosirea copilului pentru activităţi sexuale, contra cost sau contra oricăror altor avantaje materiale;
· pornografie infantilă - producerea, distribuirea, difuzarea, importarea, exportarea, oferirea, vinderea, schimbarea, folosirea sau deţinerea de imagini sau alte reprezentări ale unuia sau ale mai multor copii implicaţi în activităţi sexuale explicite, reale sau simulate, ori de imagini sau alte reprezentări ale organelor sexuale ale unui copil, reprezentate de manieră lascivă sau obscenă, inclusiv în formă electronică;
· molestare - mângâierea zonelor intime, sărutarea copilului, obligarea copilului de a atinge părţile intime ale abuzatorului;
· căsătoria timpurie sau logodna copiilor care implică relaţii sexuale - căsătorie în care una sau ambele părţi sunt căsătorite fără acceptul ei sau al lui sau împotriva voinţei ei sau a lui, sau când acceptul nu este valid.
Trafic de copii - recrutarea, transportarea, transferul, adăpostirea sau primirea unui copil, precum şi darea sau primirea unor plăţi ori beneficii pentru obţinerea consimțământului unei persoane aflate în poziţie de răspundere, putere ori în relaţie de încredere cu copilul, în scopul:
· exploatării sexuale, comerciale şi necomerciale, în prostituţie sau în industria pornografică;

· exploatării prin muncă sau prin servicii forţate;

· practicării cerşetoriei sau în alte scopuri josnice;

· exploatării în sclavie sau în condiţii similare sclaviei, inclusiv în cazul adopţiei ilegale;

· folosirii în conflicte armate;

· folosirii în activităţi criminale;

· prelevării organelor sau ţesuturilor umane;

· abandonării în străinătate;

· vânzării sau cumpărării.
Neglijarea copilului – omisiunea, voluntară sau involuntară, a unei persoane care are responsabilitatea creşterii, îngrijirii sau educării copilului, de a lua orice măsură subordonată acestei responsabilităţi, fapt care pune în pericol viaţa, dezvoltarea fizică, mentală, spirituală, morală sau socială, integritatea corporală, sănătatea fizică sau psihică a copilului. Neglijarea se poate prezenta sub mai multe forme:
· neglijare alimentară - privarea de hrană, absenţa din meniul copilului a mai multor alimente esenţiale pentru dezvoltare, mese neregulate, alimente nepotrivite sau administrate necorespunzător vârstei copilului;
· neglijare vestimentară - haine nepotrivite pentru anotimp, haine nepotrivite mărimii copilului, haine murdare, lipsa hainelor;
· neglijarea igienei - igienă corporală necorespunzătoare, mirosuri respingătoare, prezenţa paraziţilor;
· neglijare medicală - absenţa îngrijirilor necesare, omiterea vizitelor de control, neaplicarea tratamentelor prescrise de medic, nesolicitarea serviciului de urgenţă la necesitate;
· neglijarea educaţională - neşcolarizarea copilului, interzicerea de a frecventa activităţile/instituţiile extraşcolare, neimplicarea în procesul de monitorizare a progreselor şcolare;
· neglijarea emoţională - lipsa atenţiei, a semnelor de afecţiune şi a cuvintelor de apreciere; 
· lăsarea copilului fără supraveghere - acţiune prin care un copil este părăsit, lăsat fără îngrijire de către părinţii săi sau de către persoanele care au obligaţii legale de întreţinere faţă de copil;
Exploatarea prin muncă a copilului - munca ce prin natura sa sau prin condiţiile în care se exercită este susceptibilă de a dăuna sănătăţii, securităţii sau moralităţii copilului.
	Semnele abuzului, neglijării, exploatării copilului după  tipul de abuz

Rareori un indicator este o dovadă concludentă că un copil a fost traumatizat. În cele mai multe cazuri, copiii prezintă un grup de indicatori comportamentali şi fizici.


	Tipul de violență
	Indicatori fizici
	Indicatori psiho-comportamentali

	Abuz fizic
	· Leziuni (echimoze, tăieturi, arsuri, urme de muşcături, fracturi, etc.) care nu sunt în concordanţă cu explicaţia oferită (ex: echimoză extinsă pe o anumită zonă);

· Prezenţa mai multor leziuni într-o perioadă de timp ;

· Orice echimoză pe corpul copilului;

· Leziuni faciale la copiii preşcolari (ex. tăieturi, echimoze, răni, etc.);

· Leziuni incompatibile cu vârsta şi dezvoltarea copilului
	· Nu-şi poate aminti cum au apărut leziunile sau oferă o explicaţie inconsecventă;

· Frică de adulţi sau nedorinţă de a merge acasă, absenteism şcolar;

· Se poate ghemui sau eschiva dacă este atins în mod neaşteptat;

· Poate afişa o privire lipsită de expresie sau rece;

· Extrem de agresiv sau de retras;

· Poartă mâneci lungi pe timp călduros pentru a ascunde leziunile;

· Extrem de ascultător/supus, trist, plânge frecvent

	Abuz 

emoţional
	· Enurezisul şi / sau diaree, care nu au origine medicală;

· Plângeri psihosomatice frecvente: dureri de cap, greaţă, dureri abdominale;

· Copilul nu reuşeşte să se dezvolte;


	· Izolare sau agresivitate extremă, schimbări ale stărilor de spirit;

· Prea ascultător; prea bine-manierat, prea îngrijit şi curat;

· Comportament demonstrativ (în scopul atragerii atenţiei);

· Afişează o inhibare extremă în timpul jocului;

· Relaţii proaste cu semenii;

· Depresii severe, tentative de suicid;

· Fuga de acasă;

· Îşi cere scuze în mod constant

	Abuz sexual
	· Prurit neobişnuit sau excesiv în zona genitală sau anală;

· Lenjerie de corp ruptă, pătată sau însângerată (poate fi observată când copilul merge la baie);

· Sarcină sau boală venerică;

· Leziuni în zonele vaginale sau anale (ex: echimoze, umflături sau infecţii).

· În timp ce indicatorii abuzului sexual de mai sus nu sunt concludenţi, unul sau mai mulţi ar putea fi un semn că copilul are nevoie de ajutor. 
	· Jocuri sexuale nepotrivite vârstei, 

· cu jucării, cu sine însuşi, cu alţii (ex.-replicarea actelor sexuale explicite);

· Desene sexuale explicite şi / sau descrieri nepotrivite vârstei;

· Cunoştinţe sexuale bizare, sofisticate sau neobişnuite;

· Promiscuitate ;Prostituţie;

· Comportamente seducătoare;

· Teama de domiciliu, teama xcesivă faţă de bărbaţi sau femei;

· Depresii.

	Neglijare 
	· Abandon;

· Necesităţi medicale / stomatologice nesupravegheate;

· Lipsa substanţială de supraveghere;

· Foame, haine necorespunzătoare, igienă precară;

· Condiţii persistente: scabie, păduchi, erupţii cutanate de la scutece sau alte tulburări ale pielii;

· Întârzieri în dezvoltare (limbaj, greutate).
	· Afişează în mod regulat oboseală

· sau apatie, adoarme la ore;

· Fură alimente sau cere mâncare de la colegii de clasă;

· Raportează că nici un îngrijitor nu este acasă;

· Absenteism frecvent / întârzieri;

· Comportament autodistructiv (droguri, alcool, automutilare);

· Abandon şcolar (adolescenţi).

	Semnele abuzului, neglijării, exploatării, traficului copilului pe vârste.



	Semne psiho-comportamentale ale abuzului fizic, emoţional şi ale neglijării 



	0-3 ani  
	4-6 ani  
	7-12 ani  
	13-18 ani

	· Frică de adulţi 

· Reacţii de spaimă  

· Zâmbet rar  

· Plâns  

· Agresivitate

· Somn agitat  

· Lipsă de interes faţă 

· de joaca
	· Pasivitate 

· Smerenie  

· Atitudine îngăduitoare excesivă

· Comportament pseudoadult

· Violenţă faţă de animale  

· Minciună  

· Agresivitate  

· Culpabilizare  


	· Tendinţă de a ascunde cauza traumelor

· Nedorinţă de a se 

· întoarce acasă după ore 

· Izolare  

· Lipsă de prieteni  Nereuşită şcolară  Agresivitate 

· Hoţie 

· Fuga de acasă

· Autostigmatizare

· Culpabilizare
	· Vagabondaj

· Comportament 

· delincvent

· Consum de alcool şi droguri 

· Depresie

· Tendinţe suicidale Autostigmatizare 

· Culpabilizare

	Semne psiho-comportamentale ale abuzului sexual

	0-3 ani
	4-6 ani
	7-12 ani
	13-18 ani

	· Masturbare excesivă 

· Demonstrarea frecventă a organelor genitale

· Jocuri cu caracter sexual, implicarea în aceste jocuri a fraţilor mai mici 

· Comportament sexualizat

· Coşmaruri nocturne  

· Dereglări ale somnului  

· Frica de a rămâne în doi cu adulţii, fraţii mai mari sau de a merge la grădiniţă

· Comportament regresiv
	· Masturbare excesivă 

· Jocuri sexuale cu caracter obsedant

· Comportament sexualizat agresiv

· Comportament pseudo-adult

· Dereglări ale somnului 

· Anxietate

· Lipsa plângerilor în caz de investigaţii


	· Jocuri sexuale cu caracter obsedant

· Agresivitate sporită în raport cu semenii

· Frecventarea neregulată a şcolii

· Neîncredere în alţii  

· Lipsa concentrării atenţiei

· Nereuşită şcolară

· Autostigmatizare  

· Culpabilizare 

· Depresie 

· Anxietate


	· Semne ale depresiei clinice

· Anxietate

· Dereglări ale somnului

· Tendinţe suicidale

· Izolare

· Fuga de acasă

· Promiscuitate 

· Comportament antisocial

· Comportament delincvent

· Consum de alcool şi droguri

· Autostigmatizare

· Culpabilizare




Anexa 3. Fișa de sesizare

Anexa 4. Declarația de angajament a personalului

Declaraţie semnată de către personalul (voluntari sau salariaţi) ce activează în bază de contract/ mandat în cadrul Instituției 

Eu, subsemnatul/ a,

_________________________________________________

prin prezentul document declar că:

· nu am fost condamnat/ă în trecut pentru un comportament incompatibil cu responsabilitatea de a educa, îngriji sau supraveghea copii, precum şi că nu am fost supus unor măsuri de investigaţie pentru acte ilegale sau încălcare a conduitei, care să pună în primejdie integritatea fizică sau psihică a copiilor; 

· am primit şi am luat act de documentul referitor la Politica cu privire la Protecţia Copilului şi mă angajez să respect această politică; 

· am fost informat/ă despre faptul că, în cazul în care vor apărea suspiciuni cu privire la un comportament incompatibil cu promovarea drepturilor copilului şi contrar politicii de protecție a copilului, adoptată de instituție, aceasta îşi rezervă dreptul de a întreprinde măsuri de protecţie, inclusiv suspendarea din funcţie; 
· am fost informat/ă despre faptul că, dacă vor exista dovezi contra mea şi incidente contrare principiilor protecţiei copiilor aflaţi în grija mea sau cu care intru în contact în cadrul atribuţiilor de serviciu, instituția va întreprinde măsurile disciplinare şi juridice corespunzătoare;

· mi s-a adus la cunoştinţă faptul că, în cazul rezilierii contractului în temeiul unor cazuri de încălcare a integrităţii fizice şi/ sau psihice a copiilor, instituţia îşi rezervă dreptul să informeze alte instituţii, care ar putea solicita referinţe profesionale, despre rezilierea contractului în baza unor motive de încălcare a principiilor protecţiei copiilor, conform cadrului legislativ aplicabil protecţiei datelor cu caracter personal. 

___________________________ , ________________________

(data) (locul)

Semnătura:_________________________

Anexa 5. Acordul informat al părintelui pentru înțelegerea și respectarea PPC

Declaraţie semnată de către părinți/ alt reprezentant legal la momentul înregistrării copilului în cadrul Instituției 

Noi, subsemnații,

mama __________________________________,/
(nume, prenume)

tatăl ____________________________________,

(nume, prenume)

alt reprezentant legal (după caz) ____________________________________,

(nume, prenume)

copilului ____________________________________,


(nume, prenume)
prin prezentul document confirmăm că:

· am fost informați referitor la Politica de Protecţie a Copilului în cadrul Instituției;

· ne angajăm să respectăm drepturile copilului și să promovăm în educația copilului și în relațiile cu alți copii din cadrul Instituției principiile prevăzute de Politica de Protecţie a Copilului;
· ne angajăm să participăm la activități de informare/ instruire privind dezvoltarea abilităților parentale; 

· cunoaștem Coordonatorul pentru protecția copilului din cadrul Instituției și datele lui de contact.

	Semnături:

Mama

________________________

Tata 

________________________

alt reprezentant legal (după caz)______________
	Data:

________________________

Localitatea:
_________________________



Anexa 6. Acordul informat al părinților pentru participarea la evenimente 
Document semnat de către părinți/ alt reprezentant legal în cazul participării copilului la evenimente speciale în afara Instituției (competiții sportive, excursii, olimpiade, festivaluri etc.). Acest document va fi păstrat pe toată durata evenimentului de o persoană responsabilă de protecția copilului desemnată de Instituție. La consumarea evenimentului documentul va fi arhivat de Instituție.
Noi, subsemnații,

mama __________________________________, 



(nume, prenume)

tatăl ____________________________________,

(nume, prenume)
alt reprezentant legal (după caz)____________________________________,

(nume, prenume) 

copilului ____________________________________,
(nume, prenume)
prin prezentul document confirmăm că:

· suntem informaţi despre organizarea Evenimentului _____________________________ 
· ne exprimăm acordul pentru ca fiul nostru/ fiica noastră să participe la Evenimentul care va avea loc în perioada ________________________, la ________________________, în incinta __________________________________________.
Eu/ Noi îl/ o desemnez/ desemnăm în calitate de însoţitor al copilului pe:

 ________________________________________tel. de contact: ________________________ 

     (nume, prenume) 

care va fi responsabil/ ă pentru viaţa şi securitatea copilului nostru pe parcursul deplasării la Eveniment şi înapoi în localitate şi îl/ o autorizăm să ia decizii privind orice asistenţă necesară în decursul călătoriei, inclusiv tratamentul medical de urgenţă.

Eu/ Noi dau/ dăm acordul ca fiul nostru/ fiica noastră, pe durata Evenimentului, după program, să fie luat în îngrijirea rudelor/ prietenilor de familie __________________________________
                                                                                                                               (specificaţi gradul de rudenie sau relaţie)

Nume/Prenume __________________________________________, 

Date de contact: _________________________________________________, 

care îşi asumă răspunderea de îngrijire şi protecţie a copilului şi asigură întoarcerea participantului până la începerea programului Evenimentului. 
Eu/ Noi afirm/ afirmăm că deţin/ deţinem dreptul legal de a da consimțământul, precum am făcut în acest document. Confirmăm că suntem informaţi despre condiţiile de desfăşurare ale Evenimentului şi menţionăm următoarele aspecte referitoare la copilul nostru:

· Nevoi specifice: ___________________________________

· Cerinţe specifice legate de regimul alimentar:________________________________

· Solicitare specifică privind cazarea:________________________________________

· Necesități de îngrijire medicală: ___________________________________________

· Detalii cu privire la administrarea medicamentelor: ____________________________
· Reacţii alergice (la alimente, mediu înconjurător, înţepături de insecte, medicamente): _______________________________________________________________________

· Afecţiuni cronice (spre exemplu, astmă, epilepsie, hipotensiune arterială, predispoziţie spre migrenă/ leşin/ ameţeli, depresie/ anxietate): _______________________________

În caz de necesitate, ne puteţi contacta la numerele de telefon:

Mobil: ___________________________________________________

Domiciliu (scrieţi codul):_____________________________________

Adresa: ___________________________________________________

În cazul în care încercarea de a ne contacta eşuează, puteţi să contactaţi următoarea persoană:

Numele persoanei de contact: _______________________________________

Număr de telefon la care să fie contactată: _____________________________

Adresa: ________________________________________________________

	Semnături:

Mama

________________________

Tata 

________________________

Alt reprezentant legal (după caz)___________

	Data:

________________________

Localitatea:

_______________________



Anexa 7. Acordul informat al părinților pentru utilizarea imaginii copilului

Cuvintele şi părerile copiilor şi tinerilor sunt importante pentru noi. Le folosim pentru a înţelege mai bine ce probleme îi preocupă şi pentru a le face cunoscute celorlalţi. În aceste scopuri, discutăm cu copiii şi uneori îi filmăm sau îi fotografiem pentru a documenta mai bine situația. În materialele noastre, copiii şi tinerii apar într-o lumină pozitivă, fără a vorbi despre teme care îi fac să se simtă incomodaţi, ruşinaţi, să retrăiască amintiri neplăcute. În cazul subiectelor sensibile şi a situaţiilor cu conotaţie negativă, care pot afecta sănătatea şi bunăstarea copiilor (violenţă, accidente, infracţiuni, consumul de substanţe etc.), copiilor le este protejată identitatea (nu se dau detalii personale, cum este numele sau localitatea, se acoperă faţa, se schimbă vocea).

În cadrul unor evenimente, organizăm întâlniri ale copiilor cu mass-media. Înainte de contactul cu copiii, informăm jurnaliştii despre regulile de comunicare cu copiii, politica noastră de protecţie a copilului și necesitatea protejării identității copiilor în cazul subiectelor sensibile şi a situaţiilor cu conotaţie negativă. De asemenea, pregătim copiii pentru întâlnirea cu jurnaliştii, le explicăm că este dreptul lor să discute cu presa, dar că nu sunt obligaţi să o facă, de aceea pot refuza să dea interviu în orice moment sau pot să nu răspundă la anumite întrebări. Reprezentanţii Instituției sunt de faţă în timpul comunicării jurnaliştilor cu copiii (interviuri, filmări, sesiuni foto) şi pot întrerupe interviul dacă este cazul. 

Noi, subsemnații,

mama __________________________________, 

alt reprezentant legal (după caz)

(nume, prenume)

tatăl ____________________________________,
____________________________________,

(nume, prenume) 






(nume, prenume) 

copilului ____________________________________,


(nume, prenume) 





 

suntem de acord ca citate ale copilului nostru şi imagini foto/ video cu el să fie folosite în diferite materiale ale Instituției: broşuri, postere, rapoarte, filmuleţe, articole pentru ziare sau pagini web, reviste etc. (scrieţi clar „da” sau „nu”) ________.

Sunt informat/-ă că este posibil ca, în timpul activităților desfășurate de Instituție, copilul meu să comunice cu jurnaliştii pe teme legate de drepturile sale. Îmi dau acordul pentru ca în timpul acestor întâlniri copilul meu să fie fotografiat (scrieţi clar „da” sau „nu”) ________, filmat (scrieţi clar „da” sau „nu”) ________, intervievat (scrieţi clar „da” sau „nu”) ________, iar materialele ce conţin foto/ video şi interviuri cu copilul să fie difuzate la TV, radio, publicate în ziare sau postate pe internet. 

Date de contact

În caz de necesitate, ne puteţi contacta la numerele de telefon: 

Mobil: _____________________________ 

Domiciliu (scrieţi codul):___________________________ 

Dacă încercarea de a mă contacta eşuează, puteţi să contactaţi următoarea persoană: 

Nume, prenume: _________________________ Telefon de contact: _____________________

Am primit un exemplar al prezentului document. 
	Semnături:

Mama

________________________

Tata 

________________________

Tutorele (după caz)____________________


	Data:

________________________

Localitatea:

_______________________


Anexa 8. Acordul informat al persoanelor care asista la lecții, activități in instituția de învățământ
Declaraţie semnată de către persoanele care asistă la activitățile organizate de Instituție 

Eu, subsemnatul/a,

_________________________________________________

prin prezentul document declar că:

· am fost informat referitor la Politica de Protecţie a Copilului în cadrul Instituției;
· am primit o copie a Codului de Etică în relațiile cu copiii;
· mă angajez să respect drepturile copilului și prevederile Politicii de Protecţie a Copilului în cadrul Instituției;

· mă angajez să raportez orice suspiciune ce ține de protecția copilului Coordonatorului pentru protecția copilului din cadrul Instituției.

___________________________ , ________________________

(data) (locul)

Semnătura:_________________________

Anexa 9. Acte normative:

· Codul Educației nr. 152 din 17 iulie 2014
· Legea nr. 140 din 14 iunie 2013 privind protecţia specială a copiilor aflaţi în situaţie de risc şi a copiilor separaţi de părinţi
· Legea nr. 30 din 07 martie 2013 cu privire la protecţia copiilor împotriva impactului negativ al informaţiei

· Legea nr. 133 din 08 iulie 2011 privind protecţia datelor cu caracter personal

· Hotărârea de Guvern nr. 270 din 08 aprilie 2014 cu privire la aprobarea Instrucţiunilor privind mecanismul intersectorial de cooperare pentru identificarea, evaluarea,  referirea, asistenţa şi monitorizarea copiilor victime şi potenţiale victime ale violenţei, neglijării, exploatării şi traficului
· Strategia de dezvoltare a educației pentru anii 2014-2020. Educația – 2020, aprobată prin Hotărârea Guvernului nr. 944 din 14 noiembrie 2014
· Strategia intersectorială de dezvoltare a abilităţilor şi competenţelor parentale pentru anii 2016-2022, aprobată prin Hotărârea Guvernului nr. 1106 din 03 octombrie 2016
· Procedura de organizare instituţională şi de intervenţie a lucrătorilor instituţiilor de învățământ în cazurile de abuz, neglijare, exploatare, trafic al copilului, aprobată prin Ordinul Ministerului Educației nr. 77 din 22 februarie 2013
· Metodologia de aplicare a Procedurii de organizare instituţională şi de intervenţie a lucrătorilor instituţiilor de învățământ preuniversitar în cazurile de abuz, neglijare, exploatare, trafic al copilului, aprobată prin Ordinul Ministerului Educației nr. 858 din 23 august 2013
· Standarde de calitate pentru instituțiile de învățământ primar și secundar general din perspectiva școlii prietenoase copilului, aprobate prin Ordinul Ministerului Educației nr. 970 din 11 octombrie 2013
· Ordinul comun al Ministerului Muncii, Protecției Sociale și Familiei, Ministerul Afacerilor Interne, Ministerul Educației și Ministerul Sănătății nr. 153/1043/1042/293 din 08 octombrie 2014 „Cu privire la aprobarea Fișei de sesizare a cazului suspect de violență, neglijare, exploatare și trafic al copilului”
· Ordinul Ministerului Educației nr. 1049 din 10 octombrie 2014 „Cu privire la punerea în aplicare a Instrucțiunilor privind mecanismul intersectorial de cooperare pentru identificarea, evaluarea, referirea, asistența și monitorizarea copiilor victime și potențiale victime ale violenței, neglijării, exploatării și traficului”
· Regulamentul privind comunicarea între instituțiile de învățământ și mass-media în cazurile care se referă la copii, aprobat prin Ordinul Ministerului Educației nr. 60 din 07 februarie 2014
· Codul de etică al cadrului didactic, aprobat prin Ordinul Ministerului Educației nr. 861 din 07 septembrie 2015
· Instrucţiunea privind evaluarea şi dezvoltarea comportamentului elevului din învățământul primar și secundar general, aprobată prin Ordinul Ministerului Educației nr. 1090 din 29 decembrie 2016
� Pct. 44 din Instrucţiunile privind mecanismul intersectorial de cooperare(HG 270 din 08.04.2014); pct. 3 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Pct. 39, 44 din Instrucţiunile privind mecanismul intersectorial de cooperare (HG 270 din 08.04.2014); pct. 2, 3 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Pct. 39, 44 din Instrucţiunile privind mecanismul intersectorial de cooperare (HG 270 din 08.04.2014); pct. 2, 3 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Detalii în pct. 1.2 din Metodologia de aplicare a procedurii de organizare instituțională (Ordinul ME nr. 858 din 23.08.2013


� Detalii în pct. 2.1 din Metodologia de aplicare a procedurii de organizare instituțională (Ordinul ME nr. 858 din 23.08.2013


� Detalii în pct. 2.2 din Metodologia de aplicare a procedurii de organizare instituțională (Ordinul ME nr. 858 din 23.08.2013


� Detalii în pct. 2.3 din Metodologia de aplicare a procedurii de organizare instituțională (Ordinul ME nr. 858 din 23.08.2013


� Detalii în pct. 2.4 din Metodologia de aplicare a procedurii de organizare instituțională (Ordinul ME nr. 858 din 23.08.2013


� Pct. 39 din Instrucţiunile privind mecanismul intersectorial de cooperare(HG 270 din 08.04.2014); pct. 2 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Pct. 59 din Instrucţiunile privind mecanismul intersectorial de cooperare(HG 270 din 08.04.2014); pct. 4 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Pct. 61 din Instrucţiunile privind mecanismul intersectorial de cooperare(HG 270 din 08.04.2014); pct. 6 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Pct. 9 din Instrucţiunile privind mecanismul intersectorial de cooperare(HG 270 din 08.04.2014);


� Pct. 63 din Instrucţiunile privind mecanismul intersectorial de cooperare(HG 270 din 08.04.2014); pct. 7 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Pct. 64 din Instrucţiunile privind mecanismul intersectorial de cooperare(HG 270 din 08.04.2014); pct. 8 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013); pct. 3.2 din Metodologia de aplicare a procedurii de organizare instituțională (Ordinul ME nr. 858 din 23.08.2013


� Pct. 34-35 din Instrucţiunile privind mecanismul intersectorial de cooperare(HG 270 din 08.04.2014); pct. 12-13 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Pct. 43 din Instrucţiunile privind mecanismul intersectorial de cooperare(HG 270 din 08.04.2014); pct. 1 din Procedura de organizare instituţională şi de intervenţie a lucrătorilor instituţiilor de învățământ în cazurile de abuz (Ordinul ME nr. 77 din 22.02.2013)


� Document preluat din GHID DE APLICARE PRACTICĂ. Mecanismul intersectorial de cooperare pentru asistenţa şi monitorizarea copiilor victime şi potenţiale victime ale abuzului, neglijării, exploatării, traficului, 2012, CNPAC & CIDDC





